સૌથી પહેલા નમતા રહેવું , રમતા રહેવું , જમતા રહેવું, ગમતા રહેવું,હસતા રહેવું,ખીલતા રહેવું, ખીલવતાં રહેવું, શીખતાં રહેવું, શીખવતા રહેવું,જ્ઞાન મેળવતા રહેવું અને કહેતા રહેવું, જરૂર પડ્યે યુદ્ધ કરતા રહેવું, સંઘર્ષ કરતા રહેવું,વિરોધ કરતા રહેવું,પ્રતિકાર કરતા રહેવું,ક્યારેક બાંસુરી પણ વગાડવી અને ક્યારેક સુદર્શન ચક્ર ફેરવતા રહેવું. એવું તે શ્રી કૃષ્ણ તમે શુ કીધું છે ભગવદ ગીતામાં કે પાંચ હજાર વર્ષ થયા પછી પણ સમયે સમયે નવા અર્જુન ઉભા થતા દેખાય છે.એવું તે શુ કર્યું છે કાના કે પ્રીત પણ તે શીખવી મને અને યુદ્ધ પણ તે શીખવ્યું મને તારા પ્રેકટીકલ અનુભવ દ્વારા.મને તો હવે એવું લાગે છે કે વ્યાપારી બની જાવ તારા ગુણો નો , વિચારોનો, પ્રીતનો , યુદ્ધ નીતિનો ,રાજકીય સુશાશનનો,મને તો હવે આ વ્યાપારમાંજ પ્રોફિટ દેખાય છે . મને એમ હતું કાનુડા કે જીવન એક સફર છે હું કઈ નથી જાણતો થી કંઈક નવું જાણવાનું. પણ હવે એવું લાગે છે કે આતો સફર છે હું કઈ નથી જાણતો થી હજી હું કઈ નથી જાણતો.